Lietuvos vyrų regbio rinktinė

Lietuvos regbio rinktinė – Lietuvai atstovaujanti nacionalinė regbio komanda. Lietuvos regbio rinktinė tarptautines rungtynes žaidžia nuo 1993 m. 2014–2016 m. ji žaidė Europos tautų taurės 2B divizione, kuriame užėmusi 1 vietą pakilo į aukštesnį 2A divizioną.

 Istorija 

Lietuvos regbio rinktinė pirmą kartą neoficialiai susibūrė 1963 m. draugiškoms rungtynėms su Latvijos komanda. Pirmas oficialias tarptautines rungtynes rinktinė sužaidė tik 1993 atrankoje į pasaulio čempionatą. Tąkart buvo pralaimėta Vokietijos rinktinei. Pirmąją oficialią pergalę rinktinė iškovojo tik 1996 m. rungtynėse su Liuksemburgu. Dešimtasis dešimtmetis buvo sunkus Lietuvos regbiui ir rinktinė tarptautinėse varžybose nedžiugino. Europos tautų turnyre šalies regbininkai laikėsi 3-io diviziono viduryje.

Pirmas naujo tūkstantmečio dešimtmetis Lietuvos rinktinei buvo daug sėkmingesnis. 2006–2010 m. rinktinė laimėjo 18 rungtynių iš eilės ir pagerino anksčiau Naujajai Zelandijai priklaususį rekordą. Su šiomis pergalėmis Lietuva pakilo į Europos tautų taurės 2A divizioną. 2012 m. šalies regbininkai buvo priartėję prie 1B diviziono, bet dėl nepalankaus tarpusavio rungtynių santykio vietą teko užleisti Švedijai.

2016 m. Liepos 11 d. Lietuva Tarptautinės regbio tarybos (IRB) reitinge užima 45-tą vietą tarp 102 komandų. Tarp Europos komandų ji yra 20-ta.

Visi Lietuvos regbio rinktinės žaidėjai yra mėgėjai. Šiuo metu daugumą jų sudaro Šiaulių klubų žaidėjai. Vienintelis profesionalus iš Lietuvos kilęs regbininkas Karolis Navickas, žaidžiantis Prancūzijos aukščiausios lygos Union Bordeaux-Bègles klube, dar neatstovauja rinktinei.

 Dalyvavimas pasaulio čempionatuose 
 1987 – neegzistavo
 1991 – neegzistavo
 1995 – nepateko
 1999 – nepateko
 2003 – nepateko
 2007 – nepateko
 2011 – nepateko
 2015 – nepateko
 2019 – nepateko

 Žaidėjai 

Lietuvos rinktinės sudėtis, kuri 2016 Balandžio 23d. žaidė paskutiniąsias oficialias rungtynes prieš Kipro nacionalinę komandą.
Vardas, pavardėgimimo dataklubasAugustinas Terleckas1985.07.11Vilniaus "Vilniaus regbio akademija"Daivaras Jonaitis1992.03.14Šiaulių "Vairas-Kalvis"Ignas Darkintis1989.02.08Darlingtono "Darlington Mowden Park RFC"Naglis Dunčikas1986.02.13Kauno "Ąžuolas-FM Tauras"Vaidotas Gaubas1993 12 09Šiaulių "Baltrex-Šiauliai"Justinas Urbonas1992.03.27Šiaulių "Vairas-Kalvis"Domantas Tautkus1993.06.02Martynas Lianzbergas1990.06.13Šiaulių "Baltrex-Šiauliai"Mindaugas Misevičius1982.02.11 Šiaulių "Vairas-Kalvis"Kestutis Marcišauskas1985.07.24Šiaulių "Vairas-Kalvis"Dainius TamoliūnasKauno "Ąžuolas-FM Tauras"Gediminas Marcišauskas1982.06.04Šiaulių "Vairas-Kalvis"Vytaras Bloškys1991.08.30Šiaulių "Baltrex-Šiauliai"Armandas Kalinauskas1996.09.23Šiaulių "Baltrex-Šiauliai"Lukas Šinkūnas1995.11.18Šiaulių "Baltrex-Šiauliai"Armandas Burba1997.11.25Šiaulių "Vairas-Kalvis"Mantas Kazlauskas1983.08.06Šiaulių "Vairas-Kalvis"Modestas Bekeris1990.01.03Šiaulių "Vairas-Kalvis"Kasparas Krasauskas1993.04.04Kauno "Ąžuolas-FM Tauras"Airidas SavickasDarius Vaitkevičius1989.05.29Tomas Bagdonas1996.10.04Eimantas Jatautas1995.04.20Kauno "Ąžuolas-FM Tauras"

 Rungtynės 
Lietuvos regbio rinktinė yra laimėjusi 52 tarptautines rungtynes iš 93 žaistų (duomenys po paskutiniųjų oficialių rungtynių 2017 Spalio 28d.su Latvija). 2003 m., kai Tarptautinė regbio taryba pradėjo klasifikuoti rinktines pagal pajėgumą, Lietuva užėmė 62-ą vietą. Pačią žemiausią, 73-ią, vietą Lietuvos rinktinė pasiekė 2006 m. gegužės 8 d. Nuo tada rinktinė palaipsniui kilo aukštyn iki 36-os vietos, kurioje buvo 2010 balandžio ir gegužės mėnesiais. Šiuo metu rinktinė užima 37-tą vietą.
 Varžovas Viso Pergalės Pralaimėjimai Lygiosios Pergalių nuošimtis  Andora  5  4  1  0  66.67%  Armėnija  2  1  1  0  50%  Austrija  4  3  1  0  75%  Belgija  2  0  2  0  0%  Bulgarija  5  4  0  1  80%  Bosnija ir Herzogovina  2  2  0  0  100%  Čekija  1  0  1  0  0%  Danija  2  0  2  0  0%  Izraeilis  4  4  0  0  100%  Kipras  2  2  0  0  50%  Kroatija  4  3  1  0  100%  Latvija 13  7  6  0  37.5%  Liuksemburgas 6  4  2  0  60%  Malta 6  2  4  0  50%  Moldova 3  0  3  0  0%  Monakas 1  1  0  0  100%  Nyderlandai  4  1  3  0  50%  Norvegija  3  3  0  0  100%  Serbija  3  2  1  0  66.67%  Slovėnija  2  0  1  1  0%  Švedija  5  1  3  1  0%  Šveicarija  4  3  1  0  100%  Ukraina  2  0  2  0  0%  Vengrija  7  5  2  0  60%  Vokietija  1  0  1  0  0% Iš viso  93  52  38  3  51.4%

 Išnašos 

 Nuorodos 
 Oficiali Lietuvos regbio federacijos svetainė

Kategorija:Regbis Lietuvoje
Kategorija:Pasaulio regbio rinktinės
Kategorija:Lietuvos sporto rinktinės